Информация за Комплекс Мапи Холидей

Комплекс „ Мапи Холидейс“, Созопол разполага с леглова база от 116 места.
Вилно селище „Мапи Холидейс“ се намира в центъра на залив Каваци, на 10 метра от плажа. Разположено е на живописен залив, сред природен резерват, известен със своите пясъчни дюни, редки видове птици и борови гори. Селището се намира на 34 км южно от Бургас, на 4 км. от центъра на новия и на 6 км от стария град-музей Созопол, в северната част на Странджа планина.
Комплексът разполага с пет къщи за гости, модерно оборудвани и съвременно обзаведени, с уютни стаи с панорамни тераси, които имат прекрасен изглед към морето и градината. На разположение на гостите са 15 апартамента за 4 човека (преходни спални), 8 студия (с преход) удобни за 2-4 човека, 6 тройни стаи и 8 двойни стаи с възможност за допълнително легло. Всички помещения са със самостоятелен санитарен възел и собствена тераса, разполагат с мини-бар, телевизор, климатик и безжичен интернет, а апартаментите са с кухненски бокс.
Плажът е от естествен златист пясък и широк до 100 м, и 3,5 км дълъг. Морето е много спокойно, с кристално чиста тюркоазена вода. Цъфтящите градини, силуетите на високо растящите дървета, златистият и фин пясък, и пясъчните дюни създават атмосфера на спокойствие и уют. Безгрижните дни на плажа, подчертаното внимание от екипа на курорта към деца и възрастни, спокойните разходки по крайбрежието са част от мечтаната почивка.
На разположение на гостите е уютен ресторант, открит плувен басейн с детска секция, цветна градина и паркинг.

Комплексът има постоянна транспортна връзка със Созопол . През летния сезон, всеки ден работи мини - влакче с редовен маршрут на всеки 20 мин. : В.С. САНТА МАРИНА – СОЗОПОЛ – КЪМПИНГ СМОКИНЯ – КЪМПИНГ КАВАЦИ - СОЗОПОЛ – В.С. САНТА МАРИНА